หุ้น22พ.ย.ปิดตลาดบวก10.42จุด
หุ้น 22 พ.ย.ปิดตลาดที่ 1,019.19 จุด บวก 10.42 จุด มูลค่าการซื้อขาย 31,028.52 ล้านบาท&nbsp;
22 พ.ย. 2553

หุ้น 22 พ.ย.ปิดตลาดที่ 1,019.19 จุด บวก 10.42 จุด มูลค่าการซื้อขาย 31,028.52 ล้านบาท 
ดัชนีตลาดหลักทรัพย์ประจำวันที่ 22 พ.ย. แม้จะเคลื่อนไหวอยู่ในแดนบวกมาตั้งแต่เปิดตลาด โดยดัชนีตลาดหลักทรัพย์ ขึ้นไปแตะที่ 10,20.34 จุด ซึ่งเป็นระดับที่สูงที่สุดของวัน แต่ในภาคบ่ายดัชนีเคลื่อนไหวในกรอบแคบๆ ก่อนที่จะดีดขึ้นมาปิดที่ 1,019.19 เพิ่มขึ้น 10.42 จุด หรือ 1.03% มูลค่าการซื้อขาย 31,028.52 ล้านบาท 
นักวิเคราะห์จาก บริษัทหลักทรัพย์ (บล.) เอเซียพลัส กล่าวว่า สาเหตุที่ทำตลาดหุ้นไม่ขยับมากนักในช่วงบ่ายเป็นผลมาจากหุ้นกลุ่มพลังงานและกลุ่มธนาคารพาณิชย์ ซึ่งเป็นตัวขับเคลื่อนตลาดไม่ได้ปรับเพิ่มขึ้นมากนัก โดยได้รับแรงกดดันจากบรรยากาศทางการเมืองในประเทศ และเชื่อว่า บรรยากาศเช่นนี้จะต่อเนื่องไปจนถึงวันพรุ่งนี้ 
"ตอนนี้ความไม่แน่นอนทางการเมืองใมนประเทศเป็นปัจจัยกดดันดัชนี โดยเฉพาะการแถลงปิดคดียุบพรรคประชาธิปัตย์ในวันที่ 29 พ.ย. นี้ ทำให้ตลาดหุ้นน่าจะทรงตัวแบบนี้ไปตลอดทั้งสัปดาห์"นักวิเคราะห์ ระบุ
อย่างไรก็ตาม สำหรับดัชนีที่ปรับเพิ่มขึ้นในช่วงเช้า นักวิเคราะห์ บล.เอเซียพลัส เชื่อว่า เป็นการปรับพิ่มขึ้นตามตลาดในภูมิภาค และได้รับปัจจัยหนุนจากการแถลงตัวเลขเศรษฐกิจของ ตัวเลขเศรษฐกิจที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) ที่ปรับจีดีพีปี 2553 เป็น 7.9%